“บิ๊กซี” ชวนคนไทยร่วมบริจาคอุปกรณ์ทางการแพทย์
"บิ๊กซี" ชวนคนไทยร่วมบริจาคอุปกรณ์ทางการแพทย์ ผ่านโครงการ “ส่งความห่วงใย สู้ภัยไวรัสโควิด-19 คุณแบ่งปัน บิ๊กซีช่วยส่งต่อ”
25 ธ.ค. 2563

บิ๊กซี ซูเปอร์เซ็นเตอร์ ในเครือบริษัท เบอร์ลี่ ยุคเกอร์ จำกัด (มหาชน) หรือ BJC ชวนคนไทยร่วมบริจาคอุปกรณ์ช่วยเหลือทางการแพทย์ที่จำเป็น ในโครงการ “ส่งความห่วงใย สู้ภัยไวรัสโควิด-19 คุณแบ่งปัน บิ๊กซีช่วยส่งต่อ” เพื่อมอบให้กับโรงพยาบาลในเขตจังหวัดสมุทรสาคร ที่กำลังได้รับผลกระทบจากการแพร่ระบาดของไวรัสโควิด-19 ไม่มีค่าจัดส่ง สามารถเลือกสั่งสินค้าเพื่อบริจาคผ่านบิ๊กซี ได้ทั้งหมด 4 ช่องทาง ดังนี้
ช่องทางที่ 1 Chat for Shop: เพียง Add LINE Official Account ของบิ๊กซีสาขามหาชัย 1 หรือสาขามหาชัย 2 เท่านั้น แจ้งความต้องการและสั่งสินค้าที่จะบริจาคได้ทันที (ไม่มียอดขั้นต่ำในการสั่งสินค้าเพื่อบริจาค)
ช่องทางที่ 2 Call for Shop: เพียงโทรมาที่บิ๊กซีสาขามหาชัย 1 และบิ๊กซีสาขามหาชัย 2 ก็สามารถสั่งสินค้าบริจาค (ไม่มียอดขั้นต่ำในการสั่งสินค้าเพื่อบริจาค)
• บิ๊กซีสาขามหาชัย 1 โทร 092-672-9373, 092-672-9609, 080-017-4718
• บิ๊กซีสาขามหาชัย 2 โทร โทร 084-337-9099, 096-384-5242, 094-480-2518
ช่องทางที่ 3 สั่งสินค้าผ่านบิ๊กซีช้อปปิ้งออนไลน์ หรือ www.bigc.co.th (ยอดสั่งสินค้าบริจาคตั้งแต่ 500 บาทขึ้นไป/ใบเสร็จ) และเลือกจัดส่งที่บิ๊กซี สาขามหาชัย 1 เพื่อบริจาคสินค้า โดยไม่มีค่าจัดส่ง
ช่องทางที่ 4 บริจาคได้ด้วยตนเองที่บิ๊กซีสาขามหาชัย 1 หรือสาขามหาชัย 2 แจ้งความประสงค์บริจาคสินค้าได้ที่พนักงาน ณ จุดบริการลูกค้า
โดยบิ๊กซี จะทำการรวบรวบสินค้าบริจาคทั้งหมด และจัดส่งให้กับสำนักงานสาธารณสุขจังหวัดและโรงพยาบาลในเขตพื้นที่จังหวัดสมุทรสาครต่อไป โดยมีบิ๊กซีสาขามหาชัย 1 และ บิ๊กซี สาขามหาชัย 2 เป็นตัวแทนในการนำสินค้าที่ลูกค้าบริจาค เริ่มสั่งสินค้าเพื่อบริจาคได้ตั้งแต่วันที่ 22 ธันวาคม 2563 เป็นต้นไป จนกว่าสถานการณ์จะคลี่คลาย บิ๊กซี ให้ความสำคัญในการสนับสนุนสังคมผ่านการส่งมอบอุปกรณ์จำเป็นทางการแพทย์ และหวังเป็นอย่างยิ่งว่าเราจะร่วมกันก้าวผ่านวิกฤตนี้ไปด้วยกันในเร็ววัน และเป็นกำลังใจให้แก่ทีมแพทย์ พยาบาล และหน่วยงานที่เกี่ยวข้องทุกฝ่าย สอบถามรายละเอียดเพิ่มเติมที่ศูนย์บริการลูกค้าบิ๊กซี โทร 1756